****

**PÄÄLLYSTÖLIITON TOIMINTAKERTOMUS 2022**

**EVP-YHDISTYS RY** 1 (4)

**TOIMINTAKERTOMUS 2022**

Vuoden 2022 toimintaan ei korona juurikaan vaikuttanut vaan pääsimme viettämään kaikki suunnitellut tapahtumat.

**1. Toiminta-ajatus ja -tavoitteet**

Yhdistyksen toiminnan tärkein tehtävä oli toimia jäsenistönsä edunvalvojana ja keskinäisenä yhteyslinkkinä.

Tätä työtä yhdistys teki

- pitämällä yllä kotisivuja, järjestämällä vuosikokouksen Mikkelissä

- osallistumalla Päällystöliiton päätöksentekoon edustajakokouksessa ja osallistumalla työskentelyyn hallituksessa läsnäolo- ja puheoikeudella

- osallistumalla Valtakunnalliset Eläkeläisjärjestöt VENK ry:n työskentelyyn

- osallistumalla Akavan seniorityöryhmän työskentelyyn

Tavoitteen mukaisesti tiedotusta toteutettiin vuoden mittaan yhdistyksen järjestämissä tilaisuuksissa, jäsentiedotteella, yhdistyksen nettisivuilla www.paallystoliitto.fi, Facebookissa ja Päällystölehdessä. Lisäksi käytettiin sähköpostiviestejä.

**2. Toiminnan avainalueet**

Toimintavuoden avainalueet olivat

- jäsenhuolto, jolla pyrimme helpottamaan eläkkeelle siirtymisen aiheuttamia muutoksia elämässä.  Tässä työssä oli apuna Evp-yhdistyksen paikallistoiminnan henkilöstö.

- jäsenille tarkoitettu talvipäivät pidettiin maaliskuussa Mikkelissä

-kurssi- ja perhetapaamiseksi tarkoitettujen kesäpäivien järjestäminen Hämeelinnassa

- tiedottaminen jäsentiedotteilla, kotisivuilla ja Päällystölehdessä sekä paikallisten yhdyshenkilöiden toimesta. Lisäksi käytimme yhdistykselle perustettua Facebook-ryhmää.

- edunvalvonta- ja yhteistyö Päällystöliiton kanssa

- edunvalvontatyö VENKin kanssa

- eläkeläisten edunvalvonta Akavan seniorityöryhmässä

- yhteistyö maanpuolustus- ja perinnejärjestöjen kanssa

**3. Tärkeimmät tapahtumat**

3.1. Talvipäivät

Talvipäivät pidettiin maaliskuussa Mikkelissä, missä tutustuttiin Sodan ja rauhan keskus Muistiin ja nautittiin veljesillallinen Mikkelin klubilla.

3.2. Kesäpäivät

Suunnitellut kesäpäivät vietettiin Aulangolla Hämeenlinnassa 19 – 21.8. Samalla vietettiin yhdistyksen 20-vuotisjuhlia. Osallistujamäärä jopa ylitti aiempien vuosien keskiarvon. Osallistujia oli yhteensä 93 henkilöä.

3.3. Syysristeily

Syysristeily järjestettiin lokakuun 23-25 päivinä Viking Linen MS Gabriellalla. Risteilylle osallistui 43 henkilöä.

**4. Kokoukset**

4.1. Vuosikokous

Yhdistyksen sääntömääräinen vuosikokous pidettiin Mikkelissä 20.3. Kokoukseen osallistui kolmisenkymmentä jäsentä. Kokouksessa hyväksyttiin toimintakertomus ja toimintasuunnitelma sekä hyväksyttiin tilinpäätös. Myös tulo- ja menoarvioesitys hyväksyttiin. Kokous valitsi erovuorossa olleiden hallitusjäsenten tilalle uudet jäsenet sekä toiminnantarkastajaksi Tapani Saaren ja varalle Jarmo Mölsän.

4.2. Hallitus

Hallitus kokoontui työskentelemään toimintavuonna viisi kertaa.

Kokousten lisäksi hallitus piti kehittämisseminaarin Kolilla Päällystöliiton lomakohteessa 16-18.11. Seminaarissa keskusteltiin yhdistyksen toiminnan kehittämisestä ja valmisteltiin vuosikokousasiat.

Hallituksen kokoonpano

Puheenjohtaja Markku Virtanen, Helsinki

Varsinaiset jäsenet

Juha Kakko, Säkylä

Lauri Sund, Säkylä

Aki Karvonen, Kirkkonummi

Martti Lång, Oulu

Seppo Hyttinen, Kontioniemi

Ari Palm , Perniö

Varajäsenet:

Aarre Toivonen, Kuhmo

Harri Kolila, Asikkala

Järjestäytymiskokouksessaan hallitus ja valitsi seuraavat toimihenkilöt ja toimikunnat

- varapuheenjohtaja Martti Lång

- sihteeri Juha Kakko

- jäsensihteeri Aki Karvonen

- matkavastaava/some Martti Lång

- urheiluvastaava Martti Lång

- VENKin edustaja Markku Toivanen

- taloudenhoitaja Lauri Sund

- paikallistoimintavastaava/some Seppo Hyttinen

- tiedotus/kotisivut Markku Virtanen

**5. Edunvalvonta**

5.1. Valtakunnalliset eläkeläisjärjestöt VENK ry

Markku Virtanen valittiin VENK:n vuosikokouksessa puheenjohtajaksi. Hallitus nimesi yhdistyksen edustajaksi VENKin hallitukseen Markku Toivasen ja varaedustajaksi Pertti Heikkilän. VENK ry:n hallitus on kokoontunut vuoden aikana 3 kertaa verkossa. VENK ry:ltä on pyydetty lausuntoja erilaisiin valmisteilla oleviin asioihin.

5.2. Päällystöliitto ry (PL)

Yhdistyksen puheenjohtaja osallistui Päällystöliiton hallituksen työskentelyyn liiton kutsumana evp-asiamiehenä läsnäolo- ja puheoikeudella. Elokuussa pidetyille puheenjohtajapäiville osallistui Markku Virtanen.

Päällystöliiton lomakohteista Saariselällä, Kolilla, Vierumäellä ja Helsingin asunnoista tiedotettiin yhdistyksen jäsenille ja niitä myös käytettiin. Lomakohteiden varausosoite on www.paallystoliitto.fi.

5.3. Akava

Päällystöliiton nimeämänä edustajana Akavan seniorityöryhmässä toimii Markku Virtanen.

**6. Tiedotustoiminta**

6.1. Jäsentiedote

Vuosikokouskutsu oli luettavissa Päällystölehdestä 6/2021. Yhdistyksen jäsentiedote lähetettiin jäsenmaksulaskun mukana.

Vuosikokouksen valinnat olivat luettavissa yhdistyksen kotisivuilta www.paallystoliitto.fi.

6.2. Päällystölehti

Päällystölehti jaettiin painotuotteena jokaiselle varsinaiselle jäsenelle jäsenmaksuun kuuluvana hänen ilmoituksensa perusteella. Lehdessä tiedotettiin yhdistyksen asioista ja tapahtumista.

6.3. www.paallystoliitto.fi

Yhdistyksen kotisivut toimivat lähes reaaliaikaisena tiedotusvälineenä. Yhdistyksen tiedotusta hoidettiin kotisivuilla, Facebookissa ja Päällystölehdessä. Kotisivuilla tiedotettiin myös paikallisesta toiminnasta.

6.4. Sähköposti

Yhdistyksen hallitus toimi sisäisessä yhteydenpidossa sähköpostitse.

Jäsenistölle tiedotettiin sähköpostilla, mikäli osoite oli tiedossa.

6.5 Sosiaalinen media

Yhdistyksellä on ollut käytössä oma facebook-ryhmä, johon kaikki jäsenet voivat liittyä.

**7. Edustaminen**

Puheenjohtaja edusti yhdistystä pitkäaikaisen toiminnantarkastajamme Harri Ojasen siunaustilaisuudessa.

**8. Huomionosoitukset**

8.1. Muistamiset

Puheenjohtaja on muistanut tietoon tulleiden, viimeiseen iltahuutoon kutsuttujen omaisia osanottokortilla tai suruadressilla.

Syntymäpäiväänsä (50, 60, 70, 75, 80, 85 ja 90) viettäneitä jäseniä onniteltiin merkkipäivinä yhdistyksen kortilla ja kaikkia yli 90-vuotiaita onniteltiin heidän syntymäpäivänään.

8.2. Yhdistyksen kunniajäsen

Yhdistys on kutsunut aiemmin kunniajäsenekseen Raimo Toverin. Yhdistys kutsui kunniajäsenikseen Pertti Heikkilän, Tapani Flyktmanin ja Toivo Hartikaisen.

8.3. Yhdistyksen standaari

Veijo Koskelalle luovutettiin yhdistyksen standaari tunnustuksena toiminnasta yhdistyksen hallituksessa.

8.4. Kunniakilpi

 Kunniakilpiä ei toimintavuonna jaettu.

8.5. Hautakivimerkki

Vuoden aikana on poisnukkuneiden jäsenten omaisille luovutettu 5 ja myyty 6 hautakivimerkkiä kiinnitettäväksi hautakiveen tai uurnaan.

**9. Talous**

9.1. Varainhankinta

Talous on perustunut jäsenmaksuihin. Jäsenmäärä oli vuoden lopussa 1803 varsinaista jäsentä sekä 15 puolisojäsentä. Jäsenmaksu oli 37 euroa varsinaiselta jäseneltä ja puolisojäseneltä 15 euroa. Vuosikokous on vapauttanut rintamatunnuksen omaavan jäsenen jäsenmaksusta.

9.2 Taloudellinen toiminta

Jäsenmaksuun sisältyivät Päällystölehti, kalenteri ja liiton lomakohteiden käyttöoikeus. Samoin Liiton, Akavan ja yhteistyökumppaneiden tarjoamat jäsenedut, jotka löytyvät asianomaisten nettisivuilta. Taseen loppusumma on **50 116,80** euroa. Tuloslaskelma osoittaa alijäämää **12 274,26 €**, joka esitetään kirjattavaksi oman toiminnan pääomatilille. Tuloslaskelma ja tase on esitetty erillisenä liitteenä.

9.3. Jäsenistö, jäsenhankinta ja jäsenhuolto

Yhdistyksen jäsenhankinta on toiminut odotetusti. Yhdistyksen järjestöllisen painoarvon nostamiseksi jäsenmäärän hankintaan on edelleen panostettava. Kuten muissakin yhdistyksissä, osa jäsenistöstä liittyy ja eroaa varsin lyhyen jäsenyyden jälkeen. Eläköityvien rekrytointiin pyrittiin vaikuttamaan Päällystöliiton puheenjohtajapäivillä, edustajakokouksessa, Päällystöliiton paikallisyhdistyksien ja evp-yhdistyksen paikallistoiminnan kautta.

9.4. Paikallistoiminta

Paikallistoiminnan muodot ovat hyvin erilaisia alueilla. Pääasia on kuitenkin aktiivinen toiminta toiminnan muodosta riippumatta. Evp-yhdistys tuki paikallistoimintaa tapaus-

kohtaisesti tehtyjen esitysten mukaisesti.

**10. Yhteenveto**

Yhdistyksen toiminnot ovat vakiintuneet. Iso haaste oli kaikkien eläkkeelle siirtyvien opistoupseerien saaminen mukaan toimintaan. Vain jäsenmäärää lisäämällä pystymme vahvistamaan asemaamme edunvalvojana. Toinen haaste on eläkkeelle siirtyvien muutosvalmennus. Tätä työtä varten yhdistyksen olisi saatava enemmän vaikutusmahdollisuuksia liiton toimintaan. Jäsenistönsä edunvalvojana yhdistyksellä on painoarvoa yhdessä Päällystöliiton kanssa.

Valtakunnalliseen ja yhteiskuntapoliittiseen vaikuttamiseen olemme hakeneet isompia eläkeläisryhmiä, joiden kanssa yhdistymällä on mahdollista saada meille edullista vaikutusta valtakunnalliseen tulonjaon suunnitteluun. Pystyäkseen säilyttämään asemansa edunvalvojana VENKin pitää hakea liittolaisia, mutta myös meidän pitää saada lisää jäseniä, jolloin saadaan painoarvoa VENKin jäsenenä.

Alueiden, joilla vielä vaikuttavat Päällystöliiton yhdistykset, on pyritty auttamaan näiden toimintaa.

Jatkuvana haasteena on ikääntyvien jäsentemme kunto.

 HALLITUS